Truqueu al 012 per obtenir més informació sobre el tràmit.
En el cas que hi hagi canvis a les dades que vàreu comunicar, cal que demaneu una modificació i en el cas que suposi deixar de tenir la bonificació aplicada, caldrà renunciar.
La sol·licitud, modificació o renuncia, es tramiten amb el mateix formulari.
En qualsevol cas, cal adjuntar a la sol·licitud l'informe en format "PDF" emès pels serveis socials que acrediti la situació de vulnerabilitat o risc d'exclusió residencial o qualsevol altra que requereixi especial protecció.
Els sol·licitants han de ser persones físiques titulars d'un contracte de subministrament d'aigua domèstic (només a l'habitatge on estan empadronats) o titulars d'una captació d'aigua.
No hi ha taxes associades a aquest tràmit
En el moment de la transmissió, la persona sol·licitant rebrà un codi de petició.
En el màxim de 3 dies, la petició també es codificarà al registre general de l'Agència i la persona sol·licitant rebrà un correu electrònic on s'indicarà la data i el número de registre.
Per tal de garantir la confidencialitat de les dades personals i la identitat de la persona sol·licitant, és necessari disposar de mecanismes digitals d'identificació per dur a terme aquest tràmit.
Aquests mecanismes poden ser certificats digitals, com ara el DNI electrònic, o bé altres sistemes de clau concertada com 'idCAT Mòbil' o 'Cl ', on un cop feta l'alta en el servei, només es necessita disposar d'un telèfon mòbil on rebre un codi d'accés cada vegada que vulguem fer un tràmit.
Trobareu més informació sobre els mecanismes d'identificació a l'apartat de "Mecanismes d'identificació digitals acceptats" al iniciar la sol·licitud del tràmit.
Els serveis socials i les entitats subministradores us poden fer la tramitació en línia si ho necessiteu.
Si formeu part d'un organisme públic o entitat vinculada als serveis socials, cal utilitzar l'accés específic per a serveis socials.
Per a realitzar la tramitació heu de disposar de certificat digital que us identifiqui com a entitat autoritzada per a fer la gestió.
Si a l'entrar amb el certificat es produeix una errada, és possible que el NIF de la vostra entitat no estigui autoritzat.
Cal que us poseu en contacte amb l'Agència Catalana de l'Aigua per habilitar-vos com a gestors.
En el cas que la tramitació es faci en línia, no cal aportar cap documentació addicional.
Això no obstant, l'usuari haurà de marcar la casella del formulari que autoritza l'Agència Catalana de l'Aigua a realitzar les consultes necessàries als organismes competents amb la finalitat de verificar les dades presentades.
Si no autoritza, el tràmit s'haurà de realitzar presencialment o per correu postal aportant la documentació oportuna.
Cal aportar amb el formulari de sol·licitud la següent documentació:
Podeu enviar la documentació per correu ordinari a les adreces que s'indiquen a l'apartat " Presencialment "
Si es compleixen tots els requisits que es relacionen en el model i que es preveuen en l'article 69 del Decret legislatiu 3/2003, de 4 de novembre, pel qual s'aprova el Text refós en matèria d'aigües de Catalunya, la sol·licitud es considera correcta i la tarifa social s'aplica en la primera factura d'aigua emesa per l'entitat subministradora un cop se l'hagi notificat aquella bonificació.
En els casos que no es compleixin tots els requisits, es notificarà expressament la resolució denegatòria.